
ACTE   ÚNIC 

QUADRE    PRIMER 

Interior  d'una  taverna-hostal  de  poble.  Por- 
ta general  a  la  dreta,  que  dóna  al  carrer. 
Al  fons,  una  finestra  ample,  vidriada,  per  la 
qual  es  veurà  lo  que  passa  a  fora.  A  Ves- 
querra,  cap  al  fons,  el  taulell  de  despatxar 
begudes.  Darrera  del  taulell,  una  porteta  que 
condueix  al  celler.  Més  cap  a  primer  terme, 
unu  porta  mé.s  gran  que  dóna  a  altres  habi- 
tacions. A  la  banda  dreta,  una  taula  de  fus- 
ta amb  bancs,  tamborets,  etc.  Al  aixecar-se 
el  teló,  en  Nasi,  el  taverner,  està  netejant 
uns  gots,  al  taulell.  Tot  seguit,  entren  El 
Ranca  i  El  Llondru,  després  de  haver-se  vist 
passar,   al  lluny,   per   la  finestra   del  fons, 

ESCENA  PRIMERA 
Nasi,  El  Ranca  i  El  Llondru 

(El  Ranca  i  el  Llondru,    aniran  a  seure's   a 
la  taula.  El  Ranca  dúu  barba  mal  cuidada 
i  coixeija  una  mica.) 
Nasi       (tot    aixugant-los   la    taula.)    Què     hi 

voldreu,    ministres? 
Ranca    Primer  les  cartes.   (Nasi,   se'n  va  per 

la  porta  esquerra.) 
Llon.     Deurem  jugar   per  matar  el   cuc,  eh? 
Ranca    Per  matar   lo   que    sigui.    Farem   una 

bescambrilla   de  llubí ;     no't    sembla? 
Llon.      De   balins  de   plom,    maliatsiga! ...    De 

mistos  de  pet,  que'm  passesin  per  la 

gargamella  i    m'explotessin    a    dintre 

les   entranyes!    Potser     així     acabaria 

amb  la  misèria! 
Ranca    Misèria?...    Perquè   vols,   en    tens,    de 

misèria! 

Llon.  Qui  parla!...  Ja  ho  sé  que'm  guanyes 
a  ronya! 

Ranca  Seguissis  els  consells  de  crui  et  vol 
bè... 

Llon,     Quins  consells? 

Ranca  Robar.  Vès  quins  consells!...  Fer  com 
jo!  Qué'm  falta  pà?...  El  prenc!  Prenc 
el  pà  i  l'oli  per  amanir-lo,  si  convé... 

Llon.  (Al  veure  venir  al  taverner.)  Pst!... 
Ilm!... 

Nasi  {Tirant-los  les  cartes  damxint  la  tau- 
la i  anant-se'n  cap  al  taulell.)  Teniu, 
viciosos! 

Ranca  Vinguen!  {Després  de  mirar-se-les.) 
No  n'hi  han  de  més  suades?  (A  Llon- 
dru.)  Guaita,  tú,  en  aquesta  casa, 
còm  ti'acten  a  la  parròquia  distin- 
gida. 

Nasi  Us  encetaré  un  joc  per  a  vosaltres,  si 
us  sembla! 

Llon.  Tan-se-val.  Sà  com  llà  les  hem  de  em- 
porcar  més,  encara...  Escapsa. 

Ranca  (A  Nasi.)  Encetar  un  joc,  no.  Ningú 
us  diu  tant.  Però  tirar-les  a  l'olla,  si 
que  podrien  fer-ho.  Tindrien  caldo  per 
a  quinze  dies.  {Nasi  se'n  va  per  l'es- 
querra.   Pausa.    Es  posen   a  jugar.) 

Llon.     {Pel  joc.)   Maliatsiga  la  misèria!... 

Ranca  No  reneguis,  que  es  pecat  renegar  a 
les  tavernes.  {Es  senten  cascabells 
de  animal,  a  fóra.) 

Llon.     Mal  llamp!... 

Ranca  Menos  paraules  i  més  pedres,  tens  de 
llençar. 

Llon.  Així  caigués  tota  la  pedrera  al  cap  de 
qui  jo  sé,  maliatsiga! 

ESCENA   II 

Dits  i  Salvi 

(Salvi   entra  per   la   dreta.  Porta  unes  coixi- 
neres  plenes,   una   garrafa   i  tina   capelleta 
amb  una  Mare  de  Déu.   Abans  d'entrar  se'l 
veurà  estirar  una    corda   a  la    porta  i  lli- 
gar-la  a  l'esquerra  del  cancell.) 

Salvi  {Com  si  parlés  amb  la  mula.)  Sóool... 
Quieta!...  {Entrant.)  Ave  Maria!...  {Al 

èap  d'una  esioiia,  avençant  més.)  Avé 
Maria  Puríssima!...  {Llondru  estira  el 
coil  per  a  veure'l.) 

TíaínCA  Au,  estigues  pel  joc  i  deixa'l  estar, 
qui  sigui! 

Salvi     Qué  no  hi  ha  ningú  an  aquesta  casa? 

Ranc\  Deixa'l,  que  per  aquest  bufa-ciris,  no 
devem  ésser  persones,  nosaltres! 

Llón.  Gaaita'l,  sembla  una  oliva  d'aqueixes 
que  fan  niu  en  els   cloquers. 

Ranca    Juga  i  no  t'encaparris,   beneit! 

Salvi  {Anant  cap  a  la  porta  del  celler.)  Ai, 
Déu  meu!  (Cridant.)  Nasü...  Que  no 
hi  és  el  Nasi?...  On  rediable  s'ha  fi- 
cat aquest  taverneroí? 


ESCENA   lil 
Dits  i  Nasi 

Nasi       (Per  Vesquerra.)   Hola! 

Salvi      Grat  sia  Déu  ! 

Nasi       On  aneu,   Salvi,  tan  carregat? 

Salvi  Carregat?  Corn  sempre...  Què  s'ha  de 
fer?  Són  caiitats  de  les  ànimes  pia- 
doses. Picada  d'aquí,  mossada  d'allí, 
vaig  omplint  els  sarrons  i  la  caixeta 
dels   cèntims. 

Nasi       Fent  la  formiga,  eh? 

Salvi  Es  clar!...  Per  alguna  cosa  soc  l'arre- 
plegador  de  la  santa  ermita.  {Deixa  a 
terra  els  sarrons  i  prepara  la  ga- 
rrafa.) 

Ranca    Demana,  tú. 

Llon.     Jo? 

R.ANCA    Sí,  home.  Avui  pago  encara  que  perdi. 

Llon.     Taverner ! 

Nasi       (Apropant-se.)   Què  hi   ha  de  nou? 

Llon.  Ens  en  posareu  déu  de  la  forta.  (Nasi 
va  al  taulell  i  torna  amb  dos  gots 
d'aiguardent.) 

Ranca  Justa,  noi!  Ben  demanat!  D'aquella 
que  revifa  els  calabres. 

Llon.  Que  mata  el  microbi  de  la  ràbia  tot 
fent-ne   venir  més,   mala  negada! 

Nasi       (Servint-los.)Deu  de  la  forta. 

Ranca    Oidà ! 

S.ALvi  (A  Nasi.)  Ja'm  fareu  la  gràcia  d'om- 
plir-mo  la  garrafeta,  Nasi. 

Nasi  Pagant,  eh?...  Que  jo  no  tinc  ànimes 
per  treure  del  purgatori.  {Pren  la  ga- 
rrafa.) 

Salvi  Pagant,  es  clar  que  si!  Se  suposa.  Po- 
seu-me-li  del  bó,   sentiu?    Del    millor, 

Nasi      Del  de  dir  missa? 

Salvi  Sí,  que  és  per  a  ell,  per  a  mossèn  Bal- 
diri.  Potser  no's  gastarà  tot  pel  sa- 
grat ministeri,  sabeu?...  Però...  es  pel 
mateix  paladar,  que  és  igual. 

Nasi  Voleu  dir  que  vós,  tot  omplint-li  les 
canadelles?...   (Fent-li  signe  de  beure.) 

Salvi  (Rient.)  Valga'm  Déu!...  No  l'ajudo 
amb  la  santa  missa?...  Doncs  és  just 
que  l'ajudi  amb  altres  coses  no  tan 
santes. 

Nasi  I  què?  Còm  es  prepara  l'Aplec?...  Se- 
rà  ben  lluit  enguany?... 

Salvi  Ah,  sí!...  El  que  és  si  demà  fa  bon 
dia  i  bon  sol,  n'hi  pujarà  molta  de 
gent,   a  la  nostra  ermita. 

Nasi  Tinc  entès  que  estrena  vestit  nou,  la 
Verge? 

Salvi  Vestit  i  joies.  I  quines  joies!...  Si  les 
vegessiu,  vos  enlluernaríeu  per  a  tota 
la  vida.  (Ei  Ranca  demostra  parar 
una  atenció  vivíssima  en  la  conversa 
d'en  Salvi  i  Nasi.) 

Ranca  (.4  Llondru,  baix.)  Escolta  bé.  Fés 
veure  que  jugues,  però  escolta.  (Llon- 
dru  també   escolta.) 

Nasi       Joies  i  tot  li  han   regalat? 

Salvi  Fumèt  de  tafumòt...  Unes  joies  que 
valen  un  dineral,  tal  com  vos  dic! 

Nasi  I  qui  ha  estat  l'ànima  piadosa  que  li 
ha  fet  un  obsequi  tan  esplèndit,  a  la 
Mare   de    Déu?... 

Salvi  No  ho  sabeu?...  Ah,  no?  Una  mar- 
quesa  de  ciutat. 

Nasi      I   son   bones  de  debò,  les  joies? 

Salvi  Que  si  ho  son?...  Tot  d'anells  d'or 
carregats  de  pedreria.  Després  hi  ha 
unes  arrecades,  tot  perles  i  diamants, 
que  mal  pagades  valdrien  una  fortu- 
na! I,  finalment,  una  diadema  i  un 
collaret,  que  amíb  aquestes  peces  so- 
les podrien  comprar-se  trenta  vessa- 
nes  d'oliverars... 

Ranca  (Baix  a  Llondru.)  Te  n'has  fet  ben  bé 
càrrec,  company?  (Llondru  guinya  Vull 
fent-li  que  sí.) 

Nasi  Caram!  Si  que,  tan  mateix,  presumirà 
d'aquí   endavant,   la  Verge! 

Salvi  Una  hermosura!  Aquest  vespre  la 
vestirem,  que  ja  voldria  ser-hi.  Un 
vestit  blanc...  amb  un  mantell  blau 
més  escaient...  que  ja  us  dic  que  n'es- 
tarà de  gopal...  Val  a  dir  que  ja  n'ha 
estat  sempre,  per  això.  Déu  em  per- 
doni ! 

Nasi  Tinc  entès  que  és  gran,  alta,  de  ta- 
many  natural,  la  nova  imatge.  Jo  en- 
cara no  la  som  vista,  d'ençà  que  va- 
ren canviar-la. 

Salvi  Heretge,  més  que  heretge!...  Si  mos- 
sèn Baldiri  ho  sap,  que  no  la  visiteu, 
ja  haureu  perdut  el  parròquia  per  in 
eternuml  Si  n'es  de  gran  i  hermosa! 
Una  cara,  fina,  de  cera!,  com  li  toca 
tenir-la  a  la  reina  dels  àngels ;  una 
fesomia  que  inspira  devoció  i  amor  a 
la  vegada!  Amb  els  ulls  mirant  al  cel 
i  les  mans  posades  en  creu,  així,  da- 
munt del  pit. 

Nasi  {Anant-se''n  cap  al  celler.)  Veniu,  que 
us  posaré  el  vi  ranci. 

Salvi     Feu.  Vós  mateix. 

Nasi  No,  veniu ;  així  veureu  que  es  del  re- 
co. 

Salvi  Bó  sigui!...  Ja  crec  que  no  m'haveu 
d'enganyar. 

Nasi  Apa,  home,  que'n  tastareu  un  xuclet, 
si   veniu ! 

Salvi  Ah!...  així...  no'm  torbo!  Com  que 
soc  l'arreplegador...  doncs...  arreple- 
go lo  qué  passa!  (Nasi  i  Salvi,  se'n 
van  al  celler  a  omplir  la  garrafa.) 

ESCENA  IV 

Ranca  i  Llondru 

Ranca  Has  sentit? 

Llon.  Coix,  si  ho  he  sentit! 

Ranca  Un  feix  de  joies  que  valen  un  dineral! 

Llon.  Una  fortunassa,  deuen  valguer! 

Ranca  I  que  a  hores  d'ara  son  en  mans  d'un 

Sacrilegi,  2 

Ranca 


Llon. 
Ranca 


Llon. 
Ranca 
Llon. 


Ranca 

Llon. 
Ranc\ 

I>LON. 

Ranca 
Llon. 
Ranca 


Llon. 


Ranca 


Llon. 

Ranca 
Llon. 


B^nca 


capellà  vell,  que  viu  en  una  ermita  so- 
litària, ficsat-hi  bé! 

Deu  é.sser  aqueixa  vella  ermita  que's 
veu  al  cim  del  Puig-tallat! 
La  mateixa!  Aquesta  es  la  nostra, 
Llondrul...  O  aqueixa  nií  ens  fem  ho- 
mes, o  ens  quedem  sempre  criatures. 
Què  intentes  fer? 

Tu  diràs!  Anar  a  visurar  aquesta  pe- 
drera de  pedres  bones  que  diu,  i  si  son 
tal  com  diu...  confiscar-les.  Y  tú  vin- 
dràs amb  mi,  que  amb  aquets  assump- 
tes del  rap,  sempre  hi  toquen  més  qua- 
tre mans,  que  dues! 
Ah,  jo  no!...  jo  no  vinc! 
Còm  que  no? 

Jo...  per  altres  tecles,  sí...  disposa  de 
les  meves  poques  manyes ;  per  tot  el 
que  vulguis. 

Encara  que   sigui   per   desempellegar- 
nos  d'un  home? 
Bé...  tan  com  això!... 
Digues... 
No...  això  no. 

(fíient.)  Ja,  ja,  ja,  ja!...  Pallardàs! 
Es  que  jo  no  ho  soc  un  assessí! 
I  doncs!   No  hem  pas  de  matar  a  nin- 
gú!... Que  vols  que  te'ls  portin  a  casa, 
els  diners? 

Ves-lii  sol,  home!  Que  no  hi  has  anat 
sol,  altres  vegades,  a  robar?  Que  em 
necessites  a.  mi,  quan  no't  convé  que 
vingui? 

SoL  eh?...  Després  que  te  n'he  parlat, 
que  t'ho  he  dit,  que  me  n'he  anat  de 
la  llengua?  Després  que  t'ofereixo 
part  en  el  negoci?  Ah,  no!...  No  seré 
tan  ximple !  Veus  que't  conec,  i  ho  xe- 
rraries? Decideix-te!  Tu  vens  o  et  ma- 
to! 

Robar  a  una  imatge  sagrada!  Tú  sabs 
lo  què  és  robar  a  una  imatge? 
Per  xó  auè  ho  sé.  Quin  mal  hi  ha? 
Molt  mal,  Ranca,   molt  mal,   pér  l'ho- 
me que  encara  té  el  seu  reconet  d'es- 
crúpols a  la  conciència! 
Robar  a   una   imatge!...    que   m'expli- 
caràs,  si  estic  tip  de  coneixer-les,   les 

imatges!  He  sigut  escolà,  jo,  aqui  on 
em  veus. 

Llon.  Veíaquí  perquè  has  sortit  tan  bona  pe- 
ça! 

Ranca  Què  és  una  imatge,  al  cap-de-vail?  Un 
íroç  de  fusta.  Y  quines  necessitats  té 
un  troç  de  fusta?...  Quin  mal  li  fas  a 
un  tronc  sense  ànima,  que  li  prenguis 
els  ornaments? 

Llon.  (Que  veu  apropar-se  a  Salvi  i  Nasi.) 
Pssst!...    Calla! 


Salvi 


Nasi 

S.4LVI 


Nasi 

Salvi 


Nasi 
S.*xvi 


Llon. 


Ranca 

Llon. 


ESCENA  V 

Dits,   Salvi  i  N.asi 

{Que  tornen  del  celler) 

(A  Nasi,  donant-Ti  un  duro   en  peça.) 

Teniu,     Son    qua.tre    pessetes  i  mitja, 

no  fa? 

Bon   hOme.    Calleu,  que  us  tomaré   el 

canvi.   (Va  al  taulell  a  canviar.) 

(Recullint  els  faios  de   terra.   A  Nasi.) 

Si  em  volguéssiu  donar  un  cop  de  mà, 

Nasi,  us  ho  agrairia. 

Prou ! 

Tinc  la  mula  aquí  fora,   i  la  voldria 

carregar.  Lligarem  uns  quants   sacots 

d'aquests  a  la  gropa. 

Deixeu.   Ja  us  la  duré  jo,   la  garrafa. 

(Se'n  van,  carregats,  per  la  dreta.) 

{Com  si  parlés  amb  la  mula.)  Arri!... 

prou  morralet,  mal  farta! 

ESCENA  VI 
Ranca  i  Llondru 

{Alçant-se.)  Per  misèria,  si  que  he  ro- 
bat i  robaria!...  Per  dolenteria,  no; 
que  jo  no  ho  soc  un  mal  home!  I  arri- 
bar a  matar  una  persona,  per  afany 
de  diners,  tampoc,  això  mai!  Primer 
em  moriria  de  gana! 
Com  es  veu  que  ets  un  mal  aprenent 
de  l'ofici! 

Ara  mateix,  amb  la  fam  que  porto  i  la 
mala  salut  que  tinc,  que  no  puc  tre- 
ballar, ni  em  volen  donar  feina,  si  la 
xamba  o  lo  que  fos  em  duia  a  poder 

arreplegar  algun  quartet,  encara  que 
fos  amb  males  manyes,  l'arreplega- 
ria. 

Ranca  I,  cah,  hauries  de  fer!...  Si  ets  un 
covard ! 

Llon.     Que  no? 

Ranca  (Agafant-lo  del  braç  amb  cert  miste- 
ri.) Doncs...  mira,  Llondru...  Ara  la 
tens,  l'ocasió!...  Al  calaix  dels  taver- 
ners sempre  hi  ha  alguna  cosa  de  pro- 
fit. Arrisca't!...  Arrisca't,  home! 

Llon.  Que  si  m'arrisco?  Aviat  ho  veuràs! 
{Guaita  a  tots  cantons  i  se'n  va  cap 
"i  taulell.)  Vés,  tú,  vigila.  (S'embut- 
xaca els  quartos  d'un  cabacet  que  hi 
haurà  al  calaix.) 

Ranca    Jals  tens? 

Llon.     Sí,  au,  guillem  I 

Ranca  Sí,  eh?  (Rient.)  Ja,  ja,  ja!  Doncs  ara, 
més  que  mai,  tens  de  fer  ali  amb  mi 
per  fer-la  bona  aquesta  nit.  0  vens  a 
robar  les  joies  a  l'ermita,  o  ho  xerro 
ara  mateix  al  taverner.  (Rient  al  veu- 
re la  cara  d'esverat  que  posa  Llon- 
dru.) Ja,  ja,  ja! 

Llon.     Ets  un  brètol! 

Ranca    Vens  o  no  vens? 

Llon.     Quin  remei  em  toca!...  mal  ànima! 

ESCENA   VII 
Dits  i  Nasi 

Nasi  (Després  de  desenganxar  la  corda  lli- 
gada al  bancal  de  la  porta.)  Arri, 
mula ! 

Salvi      (Tenint  la  corda  a  la  mà.)  Adeussiau! 

Nasi  (Desde  la  porta  de  la  dreta  guaitant 
a  fora  i  fent  adéu  amb  la  mà.)  Adeus- 
siau, Salvi!  (El  Nasi  entra,  mentres 
el  Ranca  i  el  Llondru  dissimulen,  en- 
cenent un  cigarret.) 

Llon.     (A  Nasi.)  Allà  teniu  els  vint  de  l'ala, 

Nasi       (Anant  cap  a  la  taula.)  Salut! 

Ranca  Salut!  (A  Llondru,  aixís  que  son  a 
prop  de  la  porta.)  Au,  pira,  no't  tor- 
bis! (Se'ls  veurà  córrer  al  fons,  a  tra- 
vés dels  vidres  de  la  finestra,  mentres 
el   taverner,    tranquilament,   va   a  re- 

cullir  els  vasos,  les  cartes  i  els  cèn- 
tims de  la  taula  i  ho  porta  al  taulell.) 
Nasi  (Al  obrir  el  calaix  del  taulell,  amb 
desesperació  concentrada  i  anant  cap 
a  la  porta  de  la  dreta.)  Els  lladres  I... 

MUTACIÓ 


QUADRE   SEGON 

Una  sala  modesta  en  una  ermita  solitària. 
Al  fons  esquerra,  un  uforillo»  d'entrada  gene- 
ral  que  se  suposa  condueix  a  Vescala  que  va 
a  la  planta  baixa.  En  el  «forillo)),  de  cara  al 
públic,  una  finestra  practicable.  Al  fons,  cap 
a  la  dreta,  una  porla  petita  que  dóna  a  Ves- 
cala per  a  anar  al  campanar.  Porta  que  res- 
tarà ajustada,  fins  que  s'indiqui  lo  contrari, 
i  que  al  obrir-se  per  fora  mostrarà  els  dos 
primers  graons  de  Vescala.  A  Vesquerra,  por- 
ta que  dóna  al  despatx  de  Mossèn  Baldiri. 
Entre  aquesta  porta  i  el  <(forillo»,  una  calai- 
xera amb  calaixos  practicables  i  amb  un 
Sant-Crist  gros  al  damunt.  A  la  dreta,  una 
porta  que  condueix  a  un  dormitori;  al  mig, 
cap  a  la  banda  dreta,  una  tauleta  que  vingui 
davant  per  davant  de  la  porteta  del  fons. 
Una  cadira  de  braços  de  les  de  baqueïa  i  al- 
tres cadires  velles.  Quadres  amb  imatges  sa- 
grades per  les  parets.  Un  quinqué  encès  da- 
munt de  la  taula.  Al  aixecar-se  el  teló.  Mos- 
sèn Baldiri,  Cinteta  i  Salvi,  acaben  de  dir  el 
rosari,  asseguts  al  voltant  de  la  taula.  Durant 
les  primeres  escenes,  se  sentiran  dèbils  re- 
mors de  pluja  i  vent. 

ESCENA  PRIMERA 
Mossèn  Baldiri,  Cinteta  i  Salvi 

Bald.  (Acabant  de  dir  el  rosari  i  fent-se  la 
senyal  de  la  creu.)  Glòria  ad  Pater, 
Filio,   Spiritu  Sanctos... 

Tots      Amén ! 

CiNT.  (Alçant-se,  festosa.)  Molt  bé,  oncle, 
molt  bé!  I  ara  que  ja  havem  sopat,  i 
ja  havem  dit  el  rosari...  estigui  bo! 
(Se  posa  a  les  espatlles  un  gran  ma- 

cador  o  xal  blau  que  hi  haurà  en  una 
cadira  del  fons.) 

Eald.      Què  vols  dir,  «estigui  bo»! 

Salvi     I  ara!...  que  ho  dius  de  veres? 

C'.NT.      Me'n  vaig,  oncle,  me'n  vaig. 

Bai,d.  Cà,  dona!...  No  t'iio  posis  pas  al  cap! 
On  vols  anar,  si  està  plovent! 

CiNT.      Ai,  però  a  cçisa  m'esperaran, 

Bald.  Què  t'han  d'esperar,  tontassa!...  El 
que't  dirien,  si  te'n  entomaves  amb 
aquest  temps  i  a  les  fosques,  que  ets 
una  cap-de-trOms.   {Se  sent  un  trò.) 

CiNT.  {Esglaiada.)  Ai!...  Jesús,  Maria  i  Jo- 
sep! 

Salvi  Sant  Marc,  Santa  Creu!...  No  els  ano- 
meni, mossèn  Baldiri,  qúe  be  prou 
que  venen  sense  cridar-losT 

Bald.  El  teu  pare  ja  ho  sab  que  no  tinc  nin- 
gú  per  a  acompanyar-te. 

CiNT.  Però  és  que  jo  li  he  dit  que  si  no  la 
vestiem  avui,  l'imatge,  tomaria  demà 
per  vestir-la. 

Bald.  Ja  has  vist  que  no  l'hem  poguda  ves- 
tir avui,  perquè  la  pintura  de  l'altar 
és  encara  massa  fresca. 

Salvi  Ja  s'ho  pensaran  que  és  pel  mal  temps, 
que  no  hi  tomes. 

B.KLD.  Que  no  t'hi  has  quedat  altres  vega- 
des, aquí,  amb  el  teu  oncle?...  A  tot 
arreu  cstessis  tan  malament  com  a 
l'ermita,  a  prop  de  la  mare-de-Déu, 
que  vetlla  per  tots  nosaltres. 

Salvi     Que  no  t'hem  tractat  bé  amb  el  sopar? 

CiNT.  Sí,  massa.  Però'm  sab  greu.  El  dor- 
mir  és  diferent :  dona  més  tràfec,  més 
molèstia. 

Bald.  Sempre  hi  ha  el  llit  del  foraster  a 
punt,  aquí  a  l'ermita.  Mira,  veus?... 
{Senyalant  a  la  dreta.)  Aquella  és  la 
teva  cambra;  la  mateixa  que't  dona- 
va quan  eres  petita,  la  que  vares  ocu- 
par durant  més  de  quinze  dies,  ara 
fa  uns  quants  anys,  que  vares  pujar 
a  fer  salut.  La  teva,  no  t'haig  de  dir 
res  més. 

CiNT.  Gràcies,  oncle,  gràcies!  Ja  me'n  re- 
cordo, i  em  recordo,  també,  que  ja 
aleshores  em  feia  molta  basarda  que- 
dar-me  a  dormir  aquí  dalt. 

Bald.      Basarda?...  De  què? 

CiNT.      Una  ermita  tan  sola,  tan  alta! 

Salvi     Millor.  Som  més  a  prop  del  cel! 

CiNT.  S'hi  senten  les  olives  i  els  xuts!... 
(Amb  espant.) 

Bald.      Tonta ! 

S.\LVi  També  s'hi  senten  les  campanes... 
quan  jo  les  toco. 

Bald.  Be  prou  que  les  deu  sentir  desde  casa 
seva  1 

CiNT.  Es  tan  solitari  tot  això!...  No  com- 
prenc com  s'hi  saben  avenir  a  viure 
així,  a  quatre  vents...  (Se  sent  una 
ventada  molt  forta.) 

Bald.  Què  quatre!...  Escolta...  Set  dotzenes 
de  vents. 

Salvi  (Gestos  per  espantar-la.)  Això  és  que 
s'ha  penjat  alguna  bruixa. 

Ctnt.      Ai,  no!...  No  m'acabin  d'espantar! 

Bald.      Poruga! 

CiNT.  Viure  així,  dos  sants  homes,  tan  sols, 
i  en  aquesta  edat! 

Bald.      Què  ens  han  de  fer  a  nosaltres? 

CiNT.  No  deurien  ésser  els  primers  que  han 
sigut  víctimes  de  la  mala  gent. 

Bald.  Per  això  procurem  estar  sempre  en 
gràcia  de  Déu. 

Salvi     I  combreguem  ben  sovint. 

Bald.  I  els  que  estan  en  gràcia  de  Déu  no 
han  de  témer  res. 

Salvi  Som  hostes  de  la  Santa  Verge  Maria, 
nosaltres. 

Bald.  Te  raó  el  pobre  Salvi.  Vols  millor  com- 
panyia i  millor  guardiana?  Ella  ens 
ampara,  i  ella  te  compte  de  tot  i  de 
tots,  en  aquest  món. 

CiNT.  Ja  ho  sé,  oncle.  Però,  i  si  te  un  des- 
cuit, la  Verge?...  Què  no  se  n'han  do- 
nat  casos   de  que   alguns  ermitans...? 

Bald.  (Tapant-li  la  boca.)  Calla,  nena,  ca- 
lla; no  diguis  heretgies! 

Salvi  Si  el  càs  vingués,  que  Nostre  Senyor 
no  ho  vulgui,  fins  un  miracle  faria  per 
nosaltres," la  Mare  de  Déu. 

Bald.  I  després...  ja  sabem  que  no  ha  de 
passar-nos  res  que  Ell  no  vulgui. 

Ctnt.      Ah,  no!...  Això  és  clar. 

Bald,      T  doncs,  dona! 

Salvi     Bah,  bah,  no  t'hi  pensis  més! 

Bald.      Et  quedes,  oi? 

CiNT.  Em  quedo.  {Se  treu  el  mocador  de 
lespatlla  i  se'l  posa  mig  plegat  al 
braç.)  Què  haig  de  fer,  si  aquest  és  el 
seu   gust! 

Bald.  (Encenent  una  espelmatoria  i  donant- 
li.)  Te;  té  un  llum,  i  vés,  arregla't 
com  millor  et  sembli.  Allà  hi  tens  de 
tot ;  fms  un  gran  mirall,  per  empolai- 
nar-te  quan  te  llevis,  presuraidota ! 

CiNT.  Bona  nit,  oncle!  {Li  besa  la  mà.)  Bo- 
na nit,  Salvi! 

Salvi     Ben  bona  i  ben  santa! 

Bald.  Deu  te  dongui  un  bon  son ;  i  si  neces- 
sites quelcom,  crida.  No  t'estiguis  de 
res,  eh?...  Apa,  d'aquí  a  demà.  {Cin- 
teta  se'n  va  per  la  dreta,  enduent- 
se'n  el  mocador  gran,  blau  i  Vespel- 
matoria  encesa.) 

ESCENA  II 
Mossèn  Baldiri  i  Salvi 

Bald.  Feia  tans  anys  que  no  l'havia  vista, 
que'l  cor  em  balla  de  goig. 

Salvi  Ella  ha  volgut  venir  a  vestir  la  Mare 
de  Déu,  sia  com  sia. 

Bald.      Es  un  àngel,  pobreta! 

Salvi  No  ho  sembla  filla  de  pagès.  Tan  fina, 
tan  ben  educada!...  Sembla  haver 
nascut  per  reina  o  per  princesa. 

Bald.  Doncs,  què't  creies?  Aquí  on  la  veus, 
ja  te  el  títul  de  mestra,  la  meva  ne- 
boda. Quatre  anys,  l'ha  tinguda  a  ciu- 
tat el  seu  pare,  en  un  col-legi  de  reli- 
gioses, fent  tota  mena  de  sacrificis  per 
a  que  arribés  a  ésser  una  dona  ins- 
truïda, capassa  de  portar  una  casa,  i 
fins  de  guanyar-se  la  vida  per  a  ella  i 
pels  seus. 

Salvi  {Encenent  el  fanal.)  Això  és  bonic!... 
diguin  lo  que  vulguin.  Els  pagesos  rics 
d'aquesta  rodalia,  n'haurien  de  pen- 
dre  exemple  del  vostre  germà. 

Bald.  {Guaitant  cap  a  la  finestra,  per  da- 
rrera dels  vidres.)  I  plou,  encara! 

Salvi  Sí,  fa  llevant.  N'hi  ha  per  estona,  em 
penso. 

Bald.      flesarem  un  Pare-nostre  perquè  demà 

faci  bon  dia,  Salvi. 
Salvi      Resem-lo.    {Obra  la  porta,   del  fons ;    a 

dintre  s'hi  veuen  dos  graons  i  els  pu^ 

ja-) 

Bald.      On  vas? 

Salvi  Anava  a  tocar  mal  temps.  A  veure  si 
fem  fugir  la  tamborinada. 

Bald.      No  cal.  Ja  minva...  (Salvi  tanca.) 

S.^lvi     Doncs  me'n  vaig  a  baix,  a  tancar. 

Bald.      El  Pare-nostre! 

Salvi  Ja  sabeu  que  jo  reso  tot  trastejant. 
La  obligació  i  la  devoció  son  dues  co- 
ses per  mi  molt  sagrades,  i  les  ager- 
mano tan  com  puc.  (Agafa  les  claus 
i  se'n  va  pel  forillo,  tot  resant.)  ((Par« 
nostre,  que  esteu  en  lo  cel...»  (Mossèn 
Baldiri  s'agenolla  davant  del  Crist 
que  hi  ha  a  la  calaixera  i  també  resa 
amb  veu  molt  baixa.) 

ESCENA   III 
Mossèn   Baldiri   i  Cinteta 
(Cinteta    entra    despentinada,     amb   la    cabe- 
llera extesa) 

CiNT.  (Per  la  dreta.)  Oncle!  (Mossèn  Bal- 
diri li  signa  que  calli.  Ella  s'ageno- 
lla i  també  resa  un  instant.) 

Bald.      Què   vols?    Que  no  te'n  vas  al   llit? 

CiNT.  Ja  hi  vaig,  però  abans...  ara  que  es- 
tem sols...  li  volia  demanar  una  cosa. 
Espero  que  no'm  dirà  que  no. 

Bald.      Digues. 

CiNT.  Ensenyi'm  les  joies  de  la  Mare  de 
Déu. 

Bald.  No,  demà ;  demà  les  veuràs.  I  les  to- 
caràs i  tot,  si  vols. 

CiNT.      Corri,    ensenyi-me-les,    oncle! 

Bald.  No.  Et  dic  que  no.  Demà.  Mira,  tu 
li  posaràs  les  arrecades,  la  diadema 
i  el  collaret,  i  jo  els  anells.  Ho  farem 
així,    eh? 

CiNT.       (Contenta.)  I  la  vestiré  jo,   també? 

Bald.  Sí,  dona!  Es  la  primera  feina  que  fa- 
rem de  llevada.  Ja  tenim  l'imatge 
aquí  dalt!  Precisament  és  allà,  a  l'ar- 
mari de  la  teva  cambra. 

Qué   n'hi    han  molts  d'anells? 
Dos  per  a  cada  dit ;  amb  això,  comptà. 
Ai,    Senyor!...   Que  deuen  ser  bonics! 
Ensenyime'ls! 

Ara,  no!  No  m"ho  facis  tornar  a  dir, 
que  m'enfadaria. 

Ves  que  li  costaria!...  Miri  que  no'm 
sabré  adormir  que  no  les  vegi! 
Sí,  dona,  que  t'adormiràs!  No  t'has 
d'adormir!  Apa,  vés,  vés,  nena.  Ja't 
vagarà  demà.  Ho  sents?  Au,  sigues 
bona  minyona. 
Aral...    Ara!... 

No  ho  vui!    Bah!...   S'ha  acabat! 
Ara  l'he  fet   enfadar... 
Qué   m'has  d'haver  fet   enfadar,    cria- 
tura, si  tinc  més  corda  que  un  Uivant 
pou! 

Doncs  vostè   m'ha   fet    enfadar  a    mi. 
Això   no   diré   que   no.    Apa,    vés,  vés, 
maca,  filla  meva! 
Bona  nit. 

Vés...   i  que  la  Verge   sia  amb   tu. 
(Apart.)   Ja  sé  on  les  tens,  ja!...  Veu- 
ràs quan   dormis!...    (Se'n   va  per    la 
dreta.) 

ESCENA  IV 

Mossèn  Baldiri  i  Saivi 

(.-1  Snhn,  que  entra  pel  fons  i  obra 
un  xic  la  finestra.)  Encara  fa  tempe- 
ri.  Salvi? 

Sembla   que   ha   minvat   un  xicarró. 
Doncs,  si  estàs  llest  de  tot,  ja  pots  re- 
tirar-te  per  mi. 

Apa,,     doncs.     (Es     senten     dos     trucs 
forts.)   Han    trucat,    sembla 
Qui  deu  ésser  en  aquestes  hores? 
Potser  el  pare  de  la  Cinteía? 
Potser  sí,   que  és  ell.  Vés,   guaita  per 
la  finestra,    abans. 
Serà   millor.    (Va   a   la   finestra.) 
(Dins.)  Santa  nit. 
Aquesta  i  les  altres. 
(Dins.)  No  hi  viu  un  sacerdot  en  aques- 
ta santa  casa? 
Bé  hi  viu,  en  gràcia  de  Déu! 

Ranca    Doncs  volguéssiu  obrir,  si  us  plau* 

Salvi-    Què  us   porta? 

Ranca    Una  obra  de  caritat. 

Bald.      Qui  és? 

Salvi  {Des  del  fons.)  Sembla  un  d'aquests 
que  menen  automòbils  per  les  carre- 
teres. Es  ben  parlat  i  ía  cara  de  bon 
ésser.    L'obro? 

Rald.  Baixa  a  obrir-lo,  (Salvi  se'n  va  dili- 
gent  pel  fons  esquerra,  deixant  la  fi- 
nestra del  fons  ajustada.  Pausa.  Va 
a  guaitar  també  a  la  finestra.  Al  tor- 
nar diu : )  Si  és  ben  parlat,  i  al  par- 
lar invoca  la  caritat,  obrim-lo.  Qué 
Mare-de-Déu   serà!...    (Pausa.) 

ESCENA  V 
Diis  i  el  Ranca 
(El  Ranca,   vestit  amb   guardapols  i  gorra  de 
xofer,    entra    apressuradament.    Parla    baix 
i  fingint  emoció.) 

Ranca  Senyor  sacerdot...  Un  ferit  molt  greu 
demana  els   seus   auxilis. 

Bald.      Un  ferit  aquí  a  la  vora? 

Salvi     Un  accident? 

Ranca  Jo  els  diré.  Anàvem  en  auto,  jo  i  un 
senyor  de  Barcelona,  a  tota  marxa, 
dret  a  la  propera  vila,  i...  allò  que 
passa...  al  fer  una  virada,  el  cotxe  ha 
fet  un  bot  del  diable,  estimbant-nos  a 
tots  dos  daltabaix  de  la  marjada.  Jo, 
per  sort,  per  miracle,  es  pot  dir,  no 
m'he  fet  res;  però  el  senyor  que  duia 
és  alià  molt  mal  ferit,  i  el  pobre,  a 
grans  crits,  està  demanant  per  l'amor 
de  Déu,  un  sacerdot  que  l'auxilíi. 

Bald.  Valga'm  Jesús!...  I  amb  una  nit  com 
aquesta!...  On  vaig   jo,   pobre   de   mi? 

Ranca  Ho  comprenc;  però...  és  un  cas  tan 
urgent...    Faci-ho    per  caritat! 

Bald.      No  me'l  podríeu  portar  aquí,  el  ferit? 

Ranca    Impossible!    Es   un   cos   gran!... 

Salvi     Tot   és  costa  amunt,   és   clar ! 

Ranca  Dos  homes  ferms,  encara...  Jo  i  un 
altre  de  forçut  que  m'ajudés...  Però 
és  que  s'està  morint;  està  desangrant- 
se!...     Si    em    poguessin    deixar    uns 

draps  i  unes  venes...  una  mica  d'àr- 
nica...  (Salvi  treu  tot  això  d'un  ca- 
laix de  la  calaixera  i  ho  dóna  al 
Ranca.) 

Jo  l'acompanyaré,  si  cal,  mossèn  Bal- 
diri. 

Aneu,   aneu  en  nom  de  Déu! 
Teniu,  no  us   desespereu. 
Déu  els  pagui   la  cantat! 
Vindrem...  vindrem,   bon   home! 
On   dieu  que   és  això? 
No  poden    errar-se.    Aquí,    a  un    tirat 
de  pedra.  Saben  el  segon  revolt  de  la 
carretera?   Doncs   allí  mateix,   dessota 
del  molí. 
Ja  sé  on  vol  dir. 

Aneu,    aneu.     Vindrem.     {Disposant-se 
a    arreglar-se   per   a  marxar.) 
Mercès!    Allí   els   espero.   {Se'n  va  pel 
fons.) 


ESCENA  VI 

Mossèn   B.\ldiri   i  Salvi 

{Un  i  altre  s'arreglen  per  a  sortir) 

Bald.     Reina  Santíssima!...   Tot  sia  per  glò- 
ria  teva ! 

Salvi     Jo  no  sé  com  no  se  n'estabellen  més, 
al  cap  del  dia. 
Paciència,   Déu  meu ! 
Si  corren   com   a  diables,    aquests   es- 
peritats ! 

Apa,  encén  el  fanal,  que  jo,  mentres- 
tant, vaig  a  cercar  la  caixeta.  {Salvi 
encén  un  fanal  que  hi  haurà  penjat 
a  un  reco.  Mossèn  Baldiri  se'n  va  per 
l'esquerra  i  torna  tot  seguit  amb  la 
caixeta  dels  sagrats  auxilis.) 
I  si  li  diguéssim  a  la  noia? 
Jo  deu  dormir,  l'àngel  de  Déu ;  dei- 
xem-la estar. 

Val    més,    sí;     també     s'enguniaria... 
Que'l  tancarem   el  cancell? 
Es  millor.   No  fos  cas  que...  I  la  por- 
ta de  l'escala  també,   és  més  prudent 
tancar-la. 

{Despenjant    un  manoc    de  claus    del 
reco.)   Prenc  les  claus,   doncs. 

Bald.  Passa  endavant,  tu,  que'm  faràs  llum, 
{Mossèn  Baldiri  apaga  el  quinqué,  dei- 
xant l'escena  a  les  fosques.  Se'n  van 
pel  fons.) 

ESCENA   VII 

ClNTETA 

(Entra   per   la  dreta.    Va    descalça  i    despen- 
tinada,   però  amb  art ;    vesteix   tota  blanca, 
en  cos   de  camisa   i  amb  un   refajo   o  ena- 
gus  senzills  sense  adorns  de  cap  mena.  Ves- 
patlla  abrigada  amb  el  mocador  blau.  Por- 
ta Vespelmatòria   encesa    a   la.   mà.    Va   de 
puntetes  a  mirar  cap  a  la  porta  de  Vesque- 
rra.    Tot  seguit,   amb   gran  desfici,   obra  un 
calaix   de   la   calaixera.    En  treu  unes   cap- 
setes    i    les    destapa.    Al    destapar-ne    una, 
torna  a  ficar  les  altres  al  calaix  i  el  tanca.) 
Ah!...     Aquí!...    Qué   hermoses!...     Fi- 
lla!...   I    que   bé   m'escaurien!...    Vaig 
a  posar-me-les.    Sí,    sí,    al  davant  del 
mirall!...     (Agafant    altre   cop   Vespel- 
matòria,   se'n  va    per   la   dreta,     en- 
duent-se'n    la  capseta.)     Qué'n     deuré 
estar    de    guapa!     (Desapareix  per  la 
dreta.   L'escena  resta  fosca.) 

ESCENA  VIII 
El  Ranca  i  el  Llondru 

(Entren  sigïlosament,   saltant    la  finestra.    El 
Ranca  porta  a  la  mà  una  llanterna  sorda) 


Ranca 
Llon. 
Ranca 


Llon. 
Ranca 
Llon. 

Ranca 


Llon. 


Res!...  Malaguanyat  temps  que  hem 
perdut  a  la  capeíla! 
Ja  t'ho  deia  jo,  que  l'imatge  no  hi 
seria  encara  a  l'altar. 
Doncs,  si  riian  de  vestir,  les  joies  no 
les  durà  pas  a  sobre!  Seran  desades. 
Tiva,  a  registrar-ho  tot,  i  dona't  àn- 
sia! 

Son  fóra,   eh? 

Sí,   son  avall,  camí  de  la  carretera. 
Els  has  vist  marxar? 
Còm    t'ho   haig    de   dir?...    Ficsa't!... 
Aparta  el  llum.  Ficsa't...  tu  mateix,  el 
llumet  del  fanal  com  va  allunyant-se. 
N'estàs  segur  qug  estem  sols? 

Ranca    A  l'ermita  no  hi  viuen  sinó  ells  dos. 

Llon.     Trigaran   gaire   a  tomar,    et  sembla? 

Ranxa  Si  no  han  de  tomar  fins  que  trobin 
el  ferit,  no  crec  que  tomin  mai  de  la 
la  vida. 

Llon.     Podem   maniobrar,  doncs? 

Ranca    Maniobra,  i  depressa! 

Llon.     Aquí  hi   ha  una  calaixera. 

Ranca    Ves  els  calaixos. 

IJ.ON.     Fés  llum. 

Ranca    Si't   manca   un    rossinyol,   disposa. 

Llon.     No  cal,  son  oberts. 

Ranca  Mala  senya;  més  m'estimaria  que  no 
ho   fossin. 

Llon.  (Després  de  remenar  ràpidament  els 
ealai^ros  i  Uenrant  peces  de  roba  a 
terra.)  Molt  enfarfec  de  trastos,  però 
res  que  valgui  res.  Vès.  Mira't  aquest 
Sant-Crist;    sembla   de  plata. 

Ranca  I  si  fos  de  llautó?  Fóra!  Les  joies! 
Les  joies!...   Els  anells!... 

Llon.     No  hi  son! 

Ranca  Veiam,  jo...  Deixa'm...  (Remena  fe- 
brús.)  Mala  reira  de  bet! 

Llon.  (Fent  lliwi  a  la  porta  esquerra  aínb 
el  fanal.)  Calla!  Tu!  Ranca!...  Allà 
dins  hi  ha  una  taula  vella.  Fa  cara 
de  ser  el  despatx  del  mossèn.  Hi  ha 
una  finestra  que,  si  convé,  la  podrem 
saltar. 

Ranca  Som-hi!  No  perdem  temps,  que'l  temps 
son  joies!  (Se'n  van  tots  dos,  amb  la 
llanterna,  per  la  porta  de  Vesquerra, 
qne  restarà  ajustada.) 

ESCENA  IX 

Cinteta 
(Entrant   per  la   dreta,    de   la  mateixa  mane- 
ra,  que    ha   sortit,   però    tota  enjoiada,   amb 
les  joies  de  la  Mare  de  Déu :    els  anells,   el 
collaret   i  la  diadema.) 

CiNT.  (Anant  cap  a  la  calaixera,  de  pun- 
tetes, tota  contenta.)  Veiam  si  n'hi  te 
més!...  (Esglaiada,  a  Vadónar-se  dels 
calaixos  oberts  i  de  la  roba  que 
hi  ha  escampada  per  terra.  Amb  crit 
ofegat  de  terror.)  Oh!...  Reina  del  cel! 


Què  és  això?...  (Ficsant-se  en  la  por- 
ta de  V esquerra.)  Lladres!...  (Horro- 
ritzada.)  Lladres!...  (Reculant  cap  al 
fons  dreta,  fins  que  es  arran  de  la 
porteta.)  Pobre  de  mi!...  [Al  dir  això, 
haurà  donat  una  bufada  a  Vespehna, 
apagant-la  i  deixant-la  a  una  cadi- 
ra que  hi  haurà  al  fons  mig  amaga- 
da. Es  posa  en  creu  les  ma7is  damunt 
del  pit,  com  en  un  gest  de  suprema 
angoixa.)  Si  em  troben,  m'assessinen! 
(Ai  sentir  passos,  obra  ràpidament  la 
porteta  del  fons.)  Verge  Santa,  ampa- 
reu-mel  [Desapareix  per  la  porta  pe- 
tita,   ajnstant-la   darrera   seu.) 

ESCENA  ULTIMA 

El  Ranc-v,   el  Llondru  i  després  Cinteta 

(Entren    per   Vesquerra,    mig    borratxos,    fent 

'  dèbils   tantines) 

Llon.  (Desesperançat.)  Errada,  Ranca!  (.4?'- 
xugant-se  els  bigotis  amb  la  màniga.) 
Menos  mal  que  hem  trobat  la  garrafa! 

Ranca  Oü...  Aquest  ranci  ens  donarà  dalit 
per  seguir  buscant. 

Llon.  I  si  el  capellà,  per  prudència,  se  les 
hagués  cndudes,  les  joies? 

Ranca  L'esperarem,  i  les  hi  farem  donar  si 
us  plau  per  força!  (Signant  que'l 
burxarà.) 

Llon.  Veiam,  veiam  si  l'haurem  feta  saba- 
tera! (El  Ranca  te  el  fanal  i  signa 
a  Llondru   la   porteta  del  fons.) 

Ranca    Obra  aquella  porta. 

T,LON.     Vols   dir,    aquí? 

Ranca  Obra!  (Llondru  obra  amb  parsimònia, 
la  porteta  i,  al  ésser  mig  oberta  i 
adonar-se  de  Cinteta,  torna  a  ajustar 
ràpidament    tot   espantat.) 

I>lon.     Es  aquí.  Tota  enjoiada! 

Ranca  Ànsia,  no  ens  hi  torbem,  doncs.  (Dei- 
xa la  llanterna  damunt  la  taula,  de 
manera  que'l  raig  de  llum  cau  de  plè 
dainunt  la  figura  de  Cinteta  quan 
Llondru  torna  a  obrir  la  porta  de  bat  a 
bat.  La  Cinteta,  plena  de  terror,  resta 
dreta  damunt  del  segon  graó,  inviòvil. 

com  petrificada  d'esglai,  de  cara  al 
públic,  amb  les  mans  creuades  da- 
munt del  pit  i  amb  el  mocador  po- 
sat de  manera  que  sembli  un  mantó, 
i  donant  Vimpresió  de  què  és  una 
imatge,  amb  la  mateixa  actitut  que'n 
Salvi  havia  descrit  en  el  primer  qua- 
dre.) Tu,  treu-li  les  arracades,  i  el  de- 
més;   i  jo,    després,   aniré  pels   anells. 

Llon.     No  goso!...   Fes-ho  tu  sol! 

Ranca  Tira,  mal  llamp,  o  aquí  mateix  t'es- 
tenc d'una  burxadal...  {Fa  acció  de 
treure's  una   eina.) 

Llon.  (Espantat,  després  d'haver-se  apropat 
a  la  Cinteta.)  Sembla  com  si  respirés! 

Ranca  (Comença  a  dubtar.)  Il-lusió  teva.  El 
vi,  que  se  t'ha  pujat  al  cap. 

Llon.     Respira!...   Acosta-t'hi    i   ho  veuràs. 

Ranca  (Amb  fingida  valentia.  Rient.)  Ja,  ja, 
ja!  Doncs,  espera't,  que  aviat  no  res- 
pirarà! (Es  treu  un  ganivet  de  molles 
i   l'obra.) 

Llon.     Què  vas  a  fer.   Ranca? 

Ranca  (Rient.)  Si  és  viva,  matar-la,  i  en 
paus!...  (Va  per  ferir  a  la  Cinteta. 
Aquesta,  com  sortint  del  seu  esglai, 
al  veure  que  van  a  ferir-la,  es  des- 
prèn de  la  ((posen  primitiva,  que  no 
havia  abandonat.  Juntant  les  mans, 
alçant-les  pausadament  i  girant  els 
ulls   al  cel,   exclama:) 

CiNT.       Senyor!    Déu  meu! 

Ranca  (Caient-li  el  ganivet  de  les  mans.) 
Cert!...   Miracle!... 

Llon.  (Caient  agenollat  als  peus  de  la  Cin- 
teta.) No,  Verge!  No  ho  soc  un  mal- 
vat! Es  per  misèria!...  Es  per  misè- 
ria!... 

Ranca  Miracle!...  (Víctima  d'un  atac  fulmi- 
nant, cau  rodolant  per  terra,  cargo- 
lant-se amb  una  horrorosa  contrac- 
ció de  tx>ts   els  muscles.) 

TELO 


NOTA:    La  primera  edició  d'aquetta  obra  ha  estat  publicada 
per  la  revista  de  teatres  is  Estena  Catalana. 

